Държавен вестник, бр. 26, 2025 г., стр. 89

БРОЙ  26	
Д Ъ Р Ж А В Е Н  В Е С Т Н И К 	
СТР.  89   
2. разпределенията и условните разпреде­
ления на печалба на акционери, които не са 
инвестиционни образувания през периода, за­
почващ от първия ден на третата година преди 
данъчния период и завършващ на последния 
ден на отчетния данъчен период, в който учас­
тието в собствеността е придобито, наричан 
по-нататък „проверявания период“;
3. допустими загуби, възникнали през про­
верявания период;
4. всеки остатък от допустими загуби, пред­
ставляващо пренасяне на инвестиционна загуба, 
с които не е била намалена неразпределената 
нетна допустима печалба на това инвестиционно 
образувание или застрахователно инвестиционно 
образувание за предходна проверена година.
(7) Неразпределената нетна допустима пе­
чалба на инвестиционно образувание или на 
застрахователно инвестиционно образувание 
не се намалява с разпределения или условни 
разпределения на печалба, с които вече е била 
намалена неразпределената нетна допустима 
печалба на това инвестиционно образувание или 
застрахователно инвестиционно образувание за 
предходна проверена година съгласно ал. 6, т. 2.
(8) Неразпределената нетна допустима пе­
чалба на инвестиционно образувание или на 
застрахователно инвестиционно образувание не 
се намалява с размера на допустимите загуби, с 
които вече е намалена неразпределената нетна 
допустима печалба на това инвестиционно об­
разувание или застрахователно инвестиционно 
образувание за предходна проверена година 
съгласно ал. 6, т. 3.
(9) За целите на този член се счита, че е 
извършено условно разпределение на печалба, 
когато пряко или косвено участие в собстве­
ността на инвестиционното образувание или 
на застрахователното инвестиционно образу­
вание е трансферирано на образувание, което 
не е част от многонационалната или голямата 
национална група предприятия. Условното 
разпределение на печалба се счита за равно 
на частта от неразпределената нетна допусти­
ма печалба, която съответства на размера на 
трансферираното участие в собствеността към 
датата на трансфера, определена, без да се 
взема под внимание условното разпределение.
(10) В случай че изборът по ал. 1 бъде отте­
глен, делът на съставното образувание – собстве­
ник в неразпределената нетна допустима пе­
чалба на инвестиционното образувание или на 
застрахователното инвестиционно образувание 
за проверената година към края на данъчния 
период преди данъчния период, в който е от­
теглен изборът, се счита за допустима печалба 
на инвестиционното образувание или на за­
страхователното инвестиционно образувание за 
данъчния период. За целите на глава тридесет 
и четвърта „а“ 15 на сто от тази допустима 
печалба се считат за допълнителен данък за 
данъчния период на съставно образувание, 
облагано с ниска данъчна ставка.“
33. В чл. 260я17, ал. 1 и 2 думата „след“ се 
заменя с „на“. 
34. В чл. 260я18:
а) в ал. 3, т. 2 думите „общата балансова“ 
се заменят със „сумата от балансовата“;
б) в ал. 4 след думите „в която“ се добавя 
„сумата от“. 
35. В чл. 260я19 думите „ал. 7“ се заменят 
с „ал. 8“. 
36. В чл. 260я20:
а) в ал. 1, т. 3 след думите „чл. 260щ“ се 
добавя „и чл. 260я17“;
б) създават се ал. 8 – 16: 
„(8) За целите на ал. 1, т. 2 разходите за вклю­
чени данъци, отчетени от главно образувание 
и свързани с допустимата печалба или загуба 
на място на стопанска дейност или отчетени 
от съставно образувание – собственик съгласно 
данъчен режим за контролирани чуждестранни 
дружества, не е необходимо да се причисляват 
към мястото на стопанска дейност, съответно 
към съставното образувание, което е контро­
лирано чуждестранно дружество.
(9) За целите на ал. 1 квалифицираният отчет 
по държави за дадена юрисдикция, предоставен 
за целите на автоматичния обмен на отчети по 
държави, се изготвя на базата само на един от 
видовете квалифицирани финансови отчети по 
чл. 260я22, т. 2, букви „а“ и „б“, с изключение 
на случаите по чл. 260я22, т. 2, буква „в“, като 
по отношение на едно и също съставно обра­
зувание не може да се използва повече от един 
от видовете квалифицирани финансови отчети 
по чл. 260я22, т. 2.
(10) За целите на ал. 1 квалифицираният 
отчет по държави, предоставен за целите на 
автоматичния обмен на отчети по държави на 
различни юрисдикции по ал. 1, може да бъде 
изготвен за всяка от тях на базата на различни 
квалифицирани финансови отчети.
(11) За целите на ал. 1, т. 1 – 3:
1. печалбата преди данъци на многонацио­
нална група предприятия за дадена юрисдикция 
се увеличава с разходи или загуби, свързани 
с договореност за приспадане без включване 
или с договореност за двойна загуба, сключени 
след 18 декември 2023 г., и
2. разходите за данъци на многонационал­
на група предприятия за дадена юрисдикция 
се намаляват с разходи за данъци, свързани с 
договореност за многократно признаване на 
данък, сключено след 18 декември 2023 г.
(12) Алинея 11, т. 1 не се прилага в случаи­
те по чл. 260я22, т. 7, буква „а“, когато всички 
съставни образувания са разположени в една 
юрисдикция.
(13) За целите на ал. 11 се счита, че съ­
ществуваща договореност е сключена след
18 декември 2023 г., когато след тази дата:
1. договореността е изменена или прехвър­
лена, или
2. начинът на изпълнение на права и задъл­
жения съгласно тази договореност се различава